**Datum: 02.07.2024. SAOPŠTENJE ZA MEDIJE**

**Panel-diskusije „Ne zatvarajmo oči! Zaštitimo djecu na internetu“ sada dostupne u m:tel IPTV videoteci**

U okviru društveno odgovorne kampanje „Ne zatvarajmo oči! Zaštitimo djecu na internetu“, kompanija m:tel je uz partnersku podršku UNICEF-a u BiH i Plavog telefona organizovala panel-diskusije u gradovima BiH s ciljem podizanja svijesti o bezbjednosti djece i mladih u online okruženju, kao i važnosti uključivanja roditelja u svakodnevne probleme s kojima se ova populacija susreće na internetu.

Korisnicima m:tel IPTV usluge sada je, u okviru IPTV videoteke, potpuno besplatno dostupno šest panel-diskusija održanih u gradovima: Sarajevo, Tuzla, Mostar, Trebinje, Bijeljina i Banjaluka, a na teme:

* „Nasilje u digitalnom okruženju – kako se zaštititi“;
* „Prevencija nasilja i negativnih posljedica nasilja u online okruženju“;
* „Djeca i internet – granice i pravila korišćenja“;
* „Kako ostati bezbjedan na internetu – zadatak za sve subjekte društva”;
* „Digitalna pismenost kao neophodnost savremenog doba“;
* „Nasilje u realnom vremenu i virtuelnom svijetu – međusobni uticaj”.

Panel-diskusije su dostupne i na zvaničnom [YouTube kanalu](https://youtube.com/playlist?list=PLdXkac2CJ_Y4mIjAUrJPMh9XyhUko0CDf&si=SiZsJ58vUb-cUY8g) kompanije m:tel.

Ključne riječi: mtel, panel-diskusije, Ne zatvarajmo oči, Zaštitimo djecu na internetu

Izvor fotografije: m:tel PR